Document ID: 32004R0526

Κανονισμός (ΕΚ) αριθ. 526/2004 της Επιτροπής
της 22ας Μαρτίου 2004
για την τροποποίηση των στοιχείων της συγγραφής υποχρεώσεων της ονομασίας που εμφαίνεται στο παράρτημα του κανονισμού (ΕΚ) αριθ. 1107/96 σχετικά με την καταχώριση των ονομασιών προέλευσης και των γεωγραφικών ενδείξεων (Espárrago de Navarra)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των ειδών διατροφής(1), και ιδίως το άρθρο 9,
Εκτιμώντας τα ακόλουθα:
(1) Σύμφωνα με το άρθρο 9 του κανονισμού (ΕΟΚ) αριθ. 2081/92, η Ισπανία ζήτησε για την ονομασία "Espárrago de Navarra", που καταχωρίσθηκε ως προστατευόμενη γεωγραφική ονομασία από τον κανονισμό (ΕΚ) αριθ. 1107/96 της Επιτροπής, της 12ης Ιουνίου 1996, σχετικά με την καταχώριση των γεωγραφικών ενδείξεων και των ονομασιών προέλευσης σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2081/92 του Συμβουλίου(2), τροποποιήσεις της περιγραφής του προϊόντος και της γεωγραφικής περιοχής.
(2) Μετά από την εξέταση αυτής της αίτησης τροποποιήσεων, διαπιστώθηκε ότι πρόκειται για μη δευτερεύουσες τροποποιήσεις.
(3) Σύμφωνα με τη διαδικασία που προβλέπεται στο άρθρο 9 του κανονισμού (ΕΟΚ) αριθ. 2081/92 και δεδομένου ότι πρόκειται για μη δευτερεύουσες τροποποιήσεις, εφαρμόζεται τηρουμένων των αναλογιών η διαδικασία που προβλέπεται στο άρθρο 6.
(4) Διαπιστώθηκε ότι πρόκειται για τροποποιήσεις σύμφωνες με τον κανονισμό (ΕΟΚ) αριθ. 2081/92. Καμία ένταση κατά την έννοια του άρθρου 7 του εν λόγω κανονισμού δεν διαβιβάστηκε στην Επιτροπή μετά τη δημοσίευση στην Επίσημη Εφημερίδα της Ευρωπαϊκής Ένωσης(3) των εν λόγω τροποποιήσεων.
(5) Συνεπώς, οι τροποποιήσεις αυτές πρέπει να καταχωρισθούν και να αποτελέσουν αντικείμενο δημοσίευσης στην Επίσημη Εφημερίδα της Ευρωπαϊκής Ένωσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τροποποιήσεις που εμφαίνονται στο παράρτημα Ι του παρόντος κανονισμού καταχωρίζονται και δημοσιεύονται σύμφωνα με την παράγραφο 4 του άρθρου 6 του κανονισμού (ΕΟΚ) αριθ. 2081/92.
Το ενοποιημένο έγγραφο των κυριότερων στοιχείων της συγγραφής υποχρεώσεων εμφαίνεται στο παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Μαρτίου 2004.

Labels: 3
18
17
6